**FARSKÉ OZNAMY – filiálky NEMČICE / Farnosť Topoľčany**

**nedeľa najsvätejšej trojice**

(7. 6. – 13. 6. 2020)

▪ **Sv. omše v týždni a ich úmysly:**

*Štvrtok*: 9.00 h. Za farnosť a Boží ľud

18.00 h. ✝ Oľga a Ladislav Klimentoví a rodičia z oboch strán

*Piatok*: 18.00 h. ✝ Anna a František Justoví, ich rodičia a starí rodičia

*Nedeľa*: 9.00 h. ✝ Fabo Ján, Alžbeta, Vilma, ich syn a vnuk

10.30 h. ✝ Ján a Pavlína Mokošoví a syn Ladislav

▪ **Liturgický kalendár:**

*Utorok*: Sv. Efréma, diakona a učiteľa Cirkvi

*Štvrtok*: **Najsvätejšieho Kristovho Tela a Krvi** (Božie Telo), slávnosť

*Sobota*: Sv. Antona Paduánskeho, kňaza a učiteľa Cirkvi

*Nedeľa*: 11. nedeľa v cezročnom období

▪ Dovoľujeme si opätovne informovať, že sviatosť birmovania v našej farnosti bude v náhradnom termíne a to 10.10. o 10.00 hod. Slávnosti 1. sv. prijímaní, ktorých mávame päť, sa tohto roka v našej farnosti neuskutočnia. Budú až na jar budúceho roka v máji-júni 2021, kedy k 1. sv. prijímaniu pristúpia spolu žiaci 3. a 4. ročníka ZŠ.

▪ Začíname pokračovať v prípave birmovancov, ktorí budú mať náukové stretnutie vo farskom kostole v Topoľčanoch: v utorok 9.6. o 16.15 hod. a v sobotu 13.6. o 10.30 hod. Jedno z týchto stretnutí je pre birmovanca záväzné (treba rúško a dodržať odstupy).

▪ Protiepidemické opatrenia boli zmiernené. V kostoloch je možné sedieť šachovnicovo a je potrebné mať rúško. Podávanie sv. prijímania je stále na ruku.

▪ Sv. omša pre seniorov bude už len v nedeľu a to výhradne vo farskom kostole v Topoľčanoch popoludní o 15.00 hod. Všetky ostatné sv. omše sú bez vymedzení a sú k dispozícii pre všetkých veriacich. V Nemčiciach budú pridané sv. omše vo štvrtok o 9.00 a v nedeľu o 10.30 hod., avšak i tie sú pre všetkých veriacich.

▪ Vo štvrtok 11.6. je cirkevne prikázaný sviatok – slávnosť Najsvätejšieho Kristovho Tela a Krvi (Božie Telo). Účasť na sv. omšiach je stále zatiaľ dobrovoľná a neúčasť je dišpenzovaná. Sv. omše budú vo štvrtok nasledovne:

Farský kostol v Topoľčanoch: 6.00; 8.00; 11.30; 17.00 a 18.30 hod.

Filiálny kostol v Nemčiciach: 9.00 a 18.00 hod.

Na záver večerných sv. omší, ktoré budú vo štvrtok v Topoľčanoch o 18.30 hod. a v Nemčiciach o 18.00 hod. bude pobožnosť Božieho Tela, ktorá ale kvôli koronavírusu bude v danom kostole len v rámci pobožnosti pri hlavnom oltári.

▪ Na základe postupných krokov uvoľnovania opatrení, mienime znova sprístupniť naše Farské pastoračné centrum. Pred tým je však potrebné, aby každé spoločenstvo či zoskupenie, ktoré využíva niektorý priestor pastoračného centra vykonalo generálne upratovanie a dezinfikovanie svojich i spoločných priestorov (vrátane umytia okien).

▪ Zároveň pán dekan bude mať so všetkými vedúcimi lídrami jednotlivých spoločenstiev, hudobných skupín a modlitbových zoskupení, ktoré využívajú niektorý priestor pastoračného centra spoločné stretnutie, ktoré sa uskutoční **v piatok 12. júna o 19.15 hod.** v kláštornej učebni. Pokiaľ by nemohol prísť vedúci, tak nech na stretnutie poverí nejakú zodpovednú osobu. V prípade, že jednotlivé priestory budú po prekontrolovaní upratania v poriadku, môže sa využívať od soboty 13. júna 2020.

▪ V uplynulú nedeľu sme spolu so zvončekom vyzbierali na generálnu opravu organa tu v Nemčiciach sumu 3.332,20 €. Veľmi pekne ďakujeme za túto štedrú podporu a osobitne za príspevok 1.000,- €, ktorý sme v tejto zbierke našli. Z tejto sumy sme hneď v pondelok zaplatili druhú faktúru v sume 3.000,- €, čoho potvrdenie je vo farskej výveske. A na farskej webovej stránke budú pridané nové fotografie z opravy organa, z ktorých sa dá vyčítať, že organ v Nemčiciach bol vyrobený v Budapešti v roku 1900. Všetkým dobrodincom vyjadrujeme vrelé vďaky a srdečné Pán Boh zaplať!